Larven utvikler seg i løker, knoller og rotstokker av ulike planter. Noen er muligens knyttet til rotstokkene på bregner. Arten kan til tider gjøre noe skade på narsisser, amaryllis og svibel, mest ved at larvenes gnag fører til at løkene råtner. Ellers er slektens biologi forholdsvis dårlig kjent. Hannene forsvarer territorier der hunnene flyr forbi. De voksne fluene kan påtreffes i hele sommerhalvåret og besøker gjerne blomster.